ดารา 10 คนที่เก่งด้านศิลปะป้องกันตัวอย่างน่าทึ่ง

แม้ว่าเราจะเห็นพวกเขาในบทบาทของนักแสดงที่โลดแล่นอยู่ในวงการบันเทิง ไม่ว่าจะเป็นละครหรือภาพยนตร์ต่าง ๆ ซึ่งการเป็นดารานั้น ขึ้นชื่อว่าจะต้องสามารถแสดงได้ทุกบทบาท และหนึ่งในบทบาทที่พวกเขาเลี่ยงไม่ได้เลยคือ ฉากบู๊ต่าง ๆ ซึ่งจะ ทำได้ไม่ดีเลย หากพวกเขาไม่มีพื้นฐานด้านศิลปะป้องกันตัวมาก่อน ในบทความนี้ พวกเราจึงขอนำเสนอดาราทั้ง 10 ท่าน ที่เก่งในด้านศิลปะป้องกันตัวอย่างน่าทึ่ง

1. ดอน ธีระธาดา

ดาราท่านนี้ พวกเราอาจจะไม่ค่อยได้เห็นเขาในวงการบันเทิงของไทยมาพักใหญ่ ๆ แต่เขาคนนี้โด่งดังเอามาก ๆ ในยุค 90 ในปัจจุบันเขาก็ยังวนเวียนอยู่ในวงการบันเทิง แต่ที่เราไม่เห็นเขา เพราะเขาไปทำงานระดับนานาชาติไปนานแล้ว โดยเขาคนนี้เป็นนักแสดงแทนในฉากเสี่ยงตาย ที่มีโอกาสร่วมงานกับดาราระดับโลกมากมาย และผลงานล่าสุด ของเขาคือ การที่ได้ร่วมแสดงในภาพยนตร์ฟอร์มยักษ์เรื่อง มู่หลาน จากค่ายดิสนีย์ แถมยังพ่วงด้วยการเป็นนักกีฬาเทควันโดมือฉกาจอีกด้วย

2. แมททิว ดีน

ดาราวัยรุ่นชื่อดังจากยุค 90 และปัจจุบันเขาก็ยังรับหน้าที่เป็นพิธีกรทั้งภาคภาษาไทย และภาษาอังกฤษให้เราเห็นอยู่เสมอ และอีกหนึ่งธุรกิจของเขาคือการเป็นเจ้าของค่ายมวย คงสิทธา ที่เป็นค่ายมวยที่ให้การฝึกซ้อมกับดาราที่จะเข้าแข่งขันในเวที 10 Fight 10 และยังเปิดบริการสอนมวยให้ทั้งคนไทยและชาวต่างชาติ ซึ่งแน่นอนว่าเขาคนนี้เก่งในศิลปะการต่อสู้ประเภทมวยไทยอย่างแน่นอน

3. ลิเดีย–ศรันย์รัตน์ ดีน

นักร้องสาวคนสวย ที่มีเสียงร้องที่เป็นเอกลักษณ์ ภรรยาสาวของแมททิว ดีน และยังเป็นคุณแม่ลูกสองที่ยังแซ่บอีกด้วย เคล็ดลับหนึ่งที่ทำให้เธอมีหุ่น และรูปร่างที่ดี แม้ว่าจะผ่านการมีลูกมาแล้วถึง 2 คน คือการที่เธอฝึกซ้อมมวยจากค่ายมวย ของเธอเอง ซึ่งแน่นอนว่าเธอจะต้องมีฝีมือที่เก่งไม่เบาเลยทีเดียว

4. กระแต–อาร์สยาม

นักร้องลูกทุ่งสายแซ่บคนนี้ แม้ว่าในปัจจุบันผู้คนจะค่อนข้างที่จะลืมไปแล้วว่า เห็นหุ่นเล็ก ๆ แบบนี้ ก่อนเข้าวงการเพลง เธอ คนนี้เป็นนักมวยที่ขึ้นชกเวทีจริงมาก่อน ซึ่งเธอเรียนและฝึกมวยไทยตั้งแต่เธอยังเป็นเด็ก และกีฬามวยไทยยังทำให้เป็นพื้นฐานในการออกกำลังกายของเธอมาจนถึงปัจจุบัน